ওখোৎস্ক সাগর
ওখোৎস্ক সাগর (রুশ: Охо́тское мо́ре) প্রশান্ত মহাসাগরের উত্তর-পশ্চিমের একটি সাগর। এর আয়তন প্রায় ১৫,২৮,০০০ বর্গকিলোমিটার। এটির পূর্বে কামচাটকা উপদ্বীপ, দক্ষিণ-পূর্বে কুরিল দ্বীপপুঞ্জ, দক্ষিণে জাপানের হোক্কাইদো দ্বীপ, এবং পশ্চিমে সাখালিন দ্বীপ ও রাশিয়ার পূর্ব উপকূল। সাগরটি জলজ প্রাণী ও উদ্ভিদে সমৃদ্ধ। শীতকালে এটি জমে যায় এবং প্রায়ই কুয়াশায় ঢাকা থাকে। পূর্ব রাশিয়ার প্রথম রুশ বসতি ওখোৎস্ক শহরের নামে সাগরটির নামকরণ করা হয়েছে।